《琼花》
宋代·王令

无双亭下枝，密密复稀稀。
蚌碎珠骈出，须牵蝶合围。
会须珍作宝，常恐散成飞。
况是东风後，游人莫易归。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。